 18 ነሓሰ 2020 ዝተመሓየሸ 7 ሕዳር 2020 ምንጪ ስእሊ, Reuters ሕጹይ ዴሞክራት ጆ ባይደን ኣብቲ ሓያል ወጥሪ ክርኣዮ ዝጸንሐ መረጻ ኣመሪካ 2020 ፕሬዝደንት ንምዃን ዘኽእሎ ድምጺ ኢሌክቶራል ከም ዝረኸበ ተራጊጹ ተዓዋቲ እቲ መረጻ ኮይኑ ኣሎ በዚ መሰረት ባይደን ኣብ ወርሒ ጥሪ 2021 ሓድሽ ፕሬዝደንት ኣመሪካ ክኸውን ትጽቢት ይግበር ሕጽይቲ ምኽትል ፕሬዝደንት ኮይና ዝተወዳደረት ካማላ ሃሪስውን ፈላመይቲ ጸላም ኣመሪካዊት ምኽትል ፕሬዝደንት ክትከውን እያ ወዲ 77 ዓመት ጆ ባይደን ኣብ ታሪኽ ኣመሪካ እቲ ብዕድመ ዝዓበየ ፕሬዝደንት ኮይኑ ኣብ ግዝኣት ፔንሲልቫኒያ ክዕወት ብምኽኣሉ ልዕሊ እቲ ዘድልዮ 270 ድምጺ ኢሌክቶራል ምርካቡ ይእመን እንተኾነ ካብ ተነሓናሒኡ ዶናልድ ትራምፕ ድማ ናይ ሕጊ ምስሕሓባት ከጋጥሞ ከም ዝኽእል ይግመት ጆ ባይደን ኣብዚ ዓመት ኣብ ፕረዚደንታዊ መረጻ ኣሜሪካ ክወዳደር እየ ክብል እንከሎ ክልተ ነገራት ከም ዘዐውት ቃል ይኣቱ ነይሩ እታ ሃገር መሊስካ ምህናጽን ብምኽንያት ፕሬዝደንት ዶናልድ ትራምፕ ዝተበታተነ ብሄራዊ መንፈስ ናብ ሓድነት ምምጻእን ኢሉ ኣመሪካ ብምኽንያት ኮሮናቫይረስ ዘጋጥማ ዘሎ ዓሌታዊ ዘይማዕርነት ሓደሽቲ ዕድላት ስራሕ ምፍጣር ኣብ ምክልኻል ክሌማዊ ለውጢ ዝተበጽሐ ስምምዕን ኦባማ ኬርን ናብ ቦትኦም ምምላስ ዝብሉን ካልኦት ዓለምለኻዊ ጉዳያትን ክፈትሕውን ትጽቢት ይግበሮ እቲ ሕጹይ ተወዳዳሪ ፕረዚደንታዊ መረጻ ኣሜሪካ ከዐውቶም ዝድለዩ 8 ነጥብታት እምበኣር እነሆ ፈላመይቲ ጸላም ኣመሪካዊት ሕጽይቲ ምኽትል ፕረዚደንት ኣሜሪካ ሃሪስ መንያ? 